Visie, Missie & Waardes – AntWoord
AntWoord is 'n eg Suid Afrikaanse bediening vir Christelike apologetiek. Ons fokus is om:
AntWoord is deurdag, eerlik en toegewyd. Dit beteken:
Ons tree met vriendelikheid en hoflikheid op teenoor almal wat met ons in aanraking kom – ook teenoor diegene van wie ons verskil. Ons vermy egter sinlose stryery, veral wanneer ander nie werklik luister nie. Ons luister egter graag na ander om hul perspektief beter te probeer verstaan. Daar is altyd 'n persoon agter 'n vraag en dikwels ook 'n dieper vraag agter mense se vrae.
Ons weet dat elke persoon en situasie uniek is en ons wil nie goedkoop antwoorde gee nie. Ons maak seker dat ons ander reg verstaan, al die feite het en nie ander se idees wanvoorstel nie. Ons erken die meriete in 'n ander se saak, maar daag foutiewe denke uit en dra ons verstaan van die waarheid op 'n deurdagte manier oor. Ons erken egter dat ons verstaan dikwels feilbaar is. Ons doel is nie om argumente te wen nie, maar om saam met ander te soek na wat waar is.
Ons is onbeskaamd verbind tot Jesus van Nasaret as historiese persoon en Here van ons lewe. Ons is ook onbeskaamd verbind tot die waarheid van sy opstanding as historiese gebeurtenis en as oorwinning oor sonde.